
(Įprasta teisėkūros procedūra: pirmasis svarstymas)
Pakeitimas		1

Pasiūlymas dėl direktyvos
1 konstatuojamoji dalis
	

	Komisijos siūlomas tekstas
	Pakeitimas

	(1)	Europos žaliojo kurso komunikate2 Komisija iškėlė tikslą, kad atliekant cheminės saugos vertinimus būtų pereinama prie proceso „viena medžiaga – vienas vertinimas“, ragindama taikyti skaidresnius ir paprastesnius rizikos vertinimo procesus, kad būtų sumažinta našta visiems suinteresuotiesiems subjektams, paspartintas sprendimų priėmimas, taip pat padidintas mokslinių sprendimų ir nuomonių nuoseklumas ir nuspėjamumas. Komisija savo komunikate dėl Cheminių medžiagų strategijos tvarumui užtikrinti3 daro išvadą, kad, norint pasiekti tą tikslą, dalį mokslinio ir techninio darbo cheminių medžiagų srityje, atliekamo Sąjungos lygmeniu rengiant Sąjungos teisės aktus, reikia perskirti tinkamiausioms Sąjungos agentūroms. Taip būtų supaprastinta dabartinė sistema, pagerinta saugos vertinimų kokybė ir nuoseklumas visuose Sąjungos teisės aktuose ir užtikrintas efektyvesnis turimų išteklių naudojimas;
	(1)	Europos žaliojo kurso komunikate2 Komisija iškėlė tikslą, kad atliekant cheminės saugos vertinimus būtų pereinama prie proceso „viena medžiaga – vienas vertinimas“, ragindama taikyti skaidresnius ir paprastesnius rizikos vertinimo procesus, kad būtų sumažinta našta visiems suinteresuotiesiems subjektams, paspartintas sprendimų priėmimas, taip pat padidintas mokslinių sprendimų ir nuomonių nuoseklumas ir nuspėjamumas. Komisija savo komunikate dėl Cheminių medžiagų strategijos tvarumui užtikrinti3 daro išvadą, kad, norint pasiekti tą tikslą, dalį mokslinio ir techninio darbo cheminių medžiagų srityje, atliekamo Sąjungos lygmeniu rengiant Sąjungos teisės aktus, reikia perskirti tinkamiausioms Sąjungos agentūroms. Taip būtų supaprastinta dabartinė sistema, pagerinta saugos vertinimų kokybė ir nuoseklumas visuose Sąjungos teisės aktuose ir užtikrintas efektyvesnis turimų išteklių naudojimas. Numatoma, kad šis požiūris taip pat skatins išlaidų efektyvumą ir konkurencingumą, nes bus supaprastintos reguliavimo procedūros ir sumažinta administracinė našta, taip užtikrinant įmonėms galimybę veiksmingai prisitaikyti prie besikeičiančių reguliavimo sistemų;

	__________________
	__________________

	2 Komisijos komunikatas Europos Parlamentui, Europos Vadovų Tarybai, Tarybai, Europos ekonomikos ir socialinių reikalų komitetui ir Regionų komitetui „Europos žaliasis kursas“ (COM(2019) 640 final, 2019 m. gruodžio 11 d.).
	2 Komisijos komunikatas Europos Parlamentui, Europos Vadovų Tarybai, Tarybai, Europos ekonomikos ir socialinių reikalų komitetui ir Regionų komitetui „Europos žaliasis kursas“ (COM(2019) 640 final, 2019 m. gruodžio 11 d.).

	3 Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Cheminių medžiagų strategija tvarumui užtikrinti. Aplinkos be toksinių medžiagų kūrimas“ (COM(2020) 667 final, 2020 m. spalio 14 d.).
	3 Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Cheminių medžiagų strategija tvarumui užtikrinti. Aplinkos be toksinių medžiagų kūrimas“ (COM(2020) 667 final, 2020 m. spalio 14 d.).



Pakeitimas		2

Pasiūlymas dėl direktyvos
2 konstatuojamoji dalis
	

	Komisijos siūlomas tekstas
	Pakeitimas

	(2)	tam tikrų mokslinių ir techninių užduočių perskyrimas Europos cheminių medžiagų agentūrai yra būtinas, kad mokslinės kontrolės ir skaitmenizacijos procesai ir lygiai būtų suderinti su dabartiniais Europos cheminių medžiagų agentūros standartais ir procesais. Tai taip pat būtina siekiant užtikrinti nuoseklų mokslinės kokybės, skaidrumo, duomenų paieškos ir sąveikumo standartą, atitinkantį plataus užmojo tikslą „viena medžiaga – vienas vertinimas“;
	(2)	tam tikrų mokslinių ir techninių užduočių perskyrimas Europos cheminių medžiagų agentūrai yra būtinas, kad mokslinės kontrolės ir skaitmenizacijos procesai ir lygiai būtų suderinti su dabartiniais Europos cheminių medžiagų agentūros standartais ir procesais. Tai taip pat būtina siekiant užtikrinti nuoseklų mokslinės kokybės, skaidrumo, duomenų paieškos ir sąveikumo standartą, atitinkantį plataus užmojo tikslą „viena medžiaga – vienas vertinimas“. Be to, skaitmenizacija ir racionalizuoti procesai sumažins pastangų dubliavimosi ir vėlavimo dėl administracinių priežasčių atvejus, todėl valstybės narės ir ekonominės veiklos vykdytojai galės sutaupyti nemažai lėšų ir padidinti efektyvumą;



Pakeitimas		3

Pasiūlymas dėl direktyvos
6 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(6a)	siekiant užtikrinti aukšto lygio žmonių sveikatos aplinkos apsaugą bei vartotojų apsaugą, Direktyvoje 2011/65/ES pateiktas ribojamų medžiagų sąrašas turėtų būti periodiškai persvarstomas. Tikslinga nustatyti bent 36 mėnesių peržiūros laikotarpį, atsižvelgiant į rinkos pokyčius bei technikos ir mokslo pažangą, taip pat į tai, kad valstybės narės bet kuriuo metu gali pateikti apribojimo dokumentaciją, o pagal Reglamentą (EB) Nr. 1907/2006, Reglamentą (ES) 2019/1021 arba kitus Sąjungos teisės aktus dėl pavojingųjų medžiagų ir cheminių medžiagų tvarumo kriterijų gali būti inicijuojamos ir priimamos horizontaliosios ribojimo priemonės;



Pakeitimas		4

Pasiūlymas dėl direktyvos
8 konstatuojamoji dalis
	

	Komisijos siūlomas tekstas
	Pakeitimas

	(8)	siekiant iš dalies pakeisti procedūrines nuostatas pagal Direktyvą 2011/65/ES, būtinas 12 mėnesių pereinamasis laikotarpis, kad Europos cheminių medžiagų agentūrai būtų galima tinkamai paskirti išteklius ir užduotis. Laikoma, kad šis laikotarpis yra pakankamas, kad potencialūs pareiškėjai arba valstybės narės galėtų prisitaikyti prie pakeistų procedūrinių etapų pagal tą direktyvą;
	(8)	siekiant iš dalies pakeisti procedūrines nuostatas pagal Direktyvą 2011/65/ES, būtinas 18 mėnesių pereinamasis laikotarpis, kad Europos cheminių medžiagų agentūrai būtų galima tinkamai paskirti išteklius ir užduotis. Laikoma, kad šis laikotarpis yra pakankamas, kad potencialūs pareiškėjai arba valstybės narės galėtų prisitaikyti prie pakeistų procedūrinių etapų pagal tą direktyvą;



Pakeitimas		5

Pasiūlymas dėl direktyvos
1 straipsnio 1 pastraipos 1 punkto a papunktis
Direktyva 2011/65/ES
5 straipsnio 4 dalies 2 pastraipa
	

	Komisijos siūlomas tekstas
	Pakeitimas

	Jei pareiškėjas iki termino, nustatyto pagal pirmos pastraipos c punktą, nepateikia Agentūros nurodytų pagal V priedą reikalaujamų trūkstamų elementų, Agentūra gali tokią paraišką atmesti. Agentūra nustato ir nepagrįstai nedelsdama praneša pareiškėjui, kuri data laikoma paraiškos baigimo pildyti data.
	Jei pareiškėjas iki termino, nustatyto pagal pirmos pastraipos c punktą, nepateikia Agentūros nurodytų pagal V priedą reikalaujamų trūkstamų elementų, Agentūra tokią paraišką atmeta. Agentūra nustato ir nepagrįstai nedelsdama praneša pareiškėjui, kuri data laikoma paraiškos baigimo pildyti data.



Pakeitimas		6

Pasiūlymas dėl direktyvos
1 straipsnio 1 pastraipos 1 punkto b papunktis
Direktyva 2011/65/ES
5 straipsnio 4 a dalies 5 pastraipa
	

	Komisijos siūlomas tekstas
	Pakeitimas

	Agentūra nustato, kurios jos nuomonių ir prie jų pridedamų priedų dalys turėtų būti viešai skelbiamos jos interneto svetainėje, ir tas dalis viešai paskelbia savo interneto svetainėje.
	Agentūra nustato, kurios jos nuomonių ir prie jų pridedamų priedų dalys turėtų būti viešai skelbiamos jos interneto svetainėje, ir tas dalis, įskaitant visus pagal antros pastraipos c punktą pateiktus prašymus, savo interneto svetainėje viešai paskelbia.



Pakeitimas		7

Pasiūlymas dėl direktyvos
1 straipsnio 1 pastraipos 1 punkto b a papunktis (naujas)
Direktyva 2011/65/ES
5 straipsnio 5 dalis
	

	Dabartinis tekstas
	Pakeitimas

	
	ba)	5 dalis pakeičiama taip:

	5. Paraiška dėl išimties atnaujinimo pateikiama likus ne mažiau kaip 18 mėnesių iki išimties galiojimo pabaigos. Išimtis bet kokiu atveju ir toliau galioja, kol Komisija priima sprendimą dėl atnaujinimo paraiškos.
	„5. Paraiška dėl išimties atnaujinimo pateikiama likus ne mažiau kaip 18 mėnesių iki išimties galiojimo pabaigos. Gavusi Agentūros nuomones, Komisija per šešis mėnesius priima sprendimą dėl paraiškos. Ši išimtis bet kokiu atveju ir toliau galioja, kol Komisija priima sprendimą dėl atnaujinimo paraiškos.“


[bookmark: _GoBack]
Pakeitimas		8

Pasiūlymas dėl direktyvos
1 straipsnio 1 pastraipos 3 punkto a papunktis
Direktyva 2011/65/ES
6 straipsnio 1 dalies 1 pastraipa
	

	Komisijos siūlomas tekstas
	Pakeitimas

	Siekiant 1 straipsnyje numatytų tikslų ir atsižvelgiant į atsargumo principą, Komisija periodiškai savo iniciatyva arba valstybei narei pateikus savo parengtą apribojimo dokumentaciją, kurioje pateikta 2 dalyje nurodyta informacija, apsvarsto poreikį remiantis išsamiu vertinimu peržiūrėti II priedo ribojamų medžiagų sąrašą ir jį iš dalies pakeisti.;
	Siekiant 1 straipsnyje numatytų tikslų ir atsižvelgiant į atsargumo principą, Komisija periodiškai, bet ne rečiau kaip kas 36 mėnesiai savo iniciatyva arba valstybei narei pateikus savo parengtą apribojimo dokumentaciją, kurioje pateikta 2 dalyje nurodyta informacija, apsvarsto poreikį remiantis išsamiu vertinimu peržiūrėti II priedo ribojamų medžiagų sąrašą ir jį iš dalies pakeisti.;



Pakeitimas		9

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 1 pastraipa
	

	Komisijos siūlomas tekstas
	Pakeitimas

	II priedo ribojamų medžiagų sąrašas peržiūrimas ir iš dalies keičiamas remiantis apribojimo dokumentacija, kurią parengia Agentūra Komisijos prašymu arba valstybė narė.
	II priedo ribojamų medžiagų arba medžiagų grupės sąrašas peržiūrimas ir iš dalies keičiamas remiantis apribojimo dokumentacija, kurią parengia Agentūra Komisijos prašymu arba valstybė narė.



Pakeitimas		10

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 2 pastraipa
	

	Komisijos siūlomas tekstas
	Pakeitimas

	Agentūra arba valstybė narė atsižvelgia į visą turimą informaciją ir visus atitinkamus rizikos vertinimus, pateiktus pagal kitus Sąjungos teisės aktus ir apimančius EEĮ naudojamos medžiagos gyvavimo ciklą, ypač atliekų etapą. Tuo tikslu kitos pagal Sąjungos teisę įsteigtos ir panašią užduotį vykdančios įstaigos, gavusios prašymą, suteikia informaciją Agentūrai arba atitinkamai valstybei narei.
	Agentūra arba valstybė narė atsižvelgia į visą turimą informaciją ir visus atitinkamus vertinimus, pateiktus pagal kitus Sąjungos teisės aktus ir apimančius visas EEĮ naudojamos medžiagos gyvavimo ciklo dalis, ypač atliekų etapą. Tuo tikslu kitos pagal Sąjungos teisę įsteigtos ir panašią užduotį vykdančios įstaigos, gavusios prašymą, suteikia informaciją Agentūrai arba atitinkamai valstybei narei.



Pakeitimas		11

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 3 pastraipos -a punktas (naujas)
	

	Komisijos siūlomas tekstas
	Pakeitimas

	
	-a)	cheminės medžiagos tapatybė;



Pakeitimas		12

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 3 pastraipos -a a punktas (naujas)
	

	Komisijos siūlomas tekstas
	Pakeitimas

	
	-aa)	tiksli ir aiški siūlomo apribojimo įrašo II priede formuluotė;



Pakeitimas		13

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 3 pastraipos -a b punktas (naujas)
	

	Komisijos siūlomas tekstas
	Pakeitimas

	
	-ab)	su apribojimu susijusios nuorodos ir moksliniai įrodymai;



Pakeitimas		14

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 3 pastraipos b a punktas (naujas)
	

	Komisijos siūlomas tekstas
	Pakeitimas

	
	ba)	informacija apie galimas alternatyvas, jų prieinamumą ir tinkamumą;



Pakeitimas		15

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 3 pastraipos b b punktas (naujas)
	

	Komisijos siūlomas tekstas
	Pakeitimas

	
	bb)	pagrindimas, kodėl apribojimas Sąjungos mastu svarstomas kaip tinkamiausia priemonė;



Pakeitimas		16

Pasiūlymas dėl direktyvos
1 straipsnio 1 pastraipos 3 punkto c papunktis
Direktyva 2011/65/ES
6 straipsnio 2 dalies 3 pastraipos b c punktas (naujas)
	

	Komisijos siūlomas tekstas
	Pakeitimas

	
	bc)	socialinis ir ekonominis vertinimas;



Pakeitimas		17

Pasiūlymas dėl direktyvos
1 straipsnio 1 pastraipos 4 a punktas (naujas)
Direktyva 2011/65/ES
20 straipsnio 1 a dalis (nauja)
	

	Komisijos siūlomas tekstas
	Pakeitimas

	
	4a)	20 straipsnyje įterpiama 1a dalis:

	
	„1a.	Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais, vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.“



Pakeitimas		18

Pasiūlymas dėl direktyvos
1 straipsnio 1 pastraipos 4 b punktas (naujas)
Direktyva 2011/65/ES
24 straipsnio 2 a dalis (nauja)
	

	Komisijos siūlomas tekstas
	Pakeitimas

	
	4b)	24 straipsnis papildomas šia dalimi:

	
	„2a.	Komisija stebi su Europos cheminių medžiagų agentūros ištekliais ir jos mokslinių komitetų užduotimis, darbo krūviu ir įgaliojimais susijusią padėtį ir prireikus pateikia pasiūlymą dėl teisėkūros procedūra priimamo akto, kuriuo atsižvelgiama į visus Europos cheminių medžiagų agentūros poreikius, atsirandančius siekiant vykdyti šiame reglamente nustatytas užduotis, ir gerinamas jos mokslinių komitetų valdymas.“



Pakeitimas		19

Pasiūlymas dėl direktyvos
2 straipsnio 1 pastraipa
	

	Komisijos siūlomas tekstas
	Pakeitimas

	Šios direktyvos nuostatos taikomos nuo [Leidinių biurui: 12 mėnesių nuo šios direktyvos paskelbimo].
	Šios direktyvos nuostatos taikomos nuo [Leidinių biurui: 18 mėnesių nuo šios direktyvos paskelbimo].

